4 ISIGIDIMI SAMAXOSA, APRIL 2, 1883.

U “HADI” NENGXOXO.

UMHLABA WA SEBATENJINI.

Nkosi Mhleli :—

Elika Mcokeli andilazi into eliyitetayo, linesikwa sobu Qakancu endisitiyayo. Ndiyafunisela xa nditi ingaba lihlangene na neli liti ukugcogela: u g, no k, ngamashenxelana ndawo. I Ngesi ungaliva lisiti *nothing,* elinye ulive lisiti *nothink;* um Xosa esiti *ngena,* um Tembu esiti *nkena.* Ndiya temba ukuba udodana lunekwele ngenteto yakowalo, nokuba aluwunguli yonke ingxolo luti ngamazwi enteto ngenxa yokufuna ukunqabiselana. Ixesha lifikile ukuba yonke into engati, nemalunga nati siyikangele ngomoya wenxamleko, wokuzola nentobeko, lonto nokuba lugqoboko, nokuba yinteto yetu, nokuba lulaulo. Ngokufaka amazwi esi Ngesi entetweni yetu, kulungile oko, kodwa zonke izinto zinomlinganiselo. Umntu makatete njengobude nobubanzi bemfundo nokuqonda kwake, kodwa kungabi njengoberatshi lake. Abantu abanaku nqanyulelwa mgoqweni mnye. Zitubeni zimbi umntu unokuyomeleza inteto yake nge yasemzini. Inteto yetu yona iyaziwa ukuba ayiziveleli zonke inkalo zokucinga, kodwa ke kuvakala kakubi akuti umntu enze ingxube-ngxube yesi Ngesi nesi Xosa ngapandle kwesizatu nokuqikelela, njengo mkitshi- nikazi efinyeza ilokwe kungeko ludaka, kodwa ngokuba efuna ukubonisa ikausi ezimhlope, umhlayimbi anqunde ingubo yake ngapambili equtywa kwayingcinga ebunjalo. Andilapo ke noko, indawo endingayo yile yokungati pakati kwesi *Gidimi* nabafundileyo aba Pesheya kwe Nciba, akuko kubukana kukulu. Isizatu ngati sesi—uluhle olufundileyo luti, ubuhlanga besi *Gidimi* alubuqondi. Isi *Gidimi* sibutuntu malungana nendaba zolaulo. Imvo yaso ingakwaba mhlope, ngohlobo lokuba ati ovakalisa ngaso umoya ongecala elintsundu, simqondise ukuba akanguye owasekaya. Umfo owaka wabuzela u Langalibalele wati esavele ngempumlo ihagile samntywilisa buputuputu pantsi kwamanzi okuti cwaka ; wati owati leyo nkosi yibokwe ilwa nendlovu wabekwa, nenteto yake yahlokoma kwimilomo ngemilomo encomayo. Ngati luti uluhle Iwakowenu ngezi mini uhlanga lupetweyo ezandleni, ngezi mini zemfazwe ezipela kade, noxolo olufutshane lupe ngexesha elifanelekileyo, ubude nobubanzi nobupakamo bendaba zase bandla. Kanjalo tshayela ibala lamadoda anezimvo ngezimvo azixoxele kulo indaba ezayamene kangaka nentlalo ntle yawo kwanaye wonke umntu ontsundu ukuze size kuyazi into esiyeuzayo. Kulo nkundla kovela amaciko, nembongi zohlanga eziya kubonga hgecala letu, uangelinye icala. Kunanina kwakuke kuvele neyakwa Mkatshane iti:—

Vukani bantwana

Bentab’ e Bosiko,  
Seyikal’ inchuka  
Inchuk’ emhlope,  
Ibawel’ amatambo  
’Matambo ka Mshweshwe,  
Mshwesh’ onobutongo  
Pezul’ entabeni.

Siyarol’ isisu  
Ngamatamb’ enkosi,  
Ubomv’ umlomo  
Kuxap’ u Sandile.

Ishiywe ngamendu  
Ngu nyana ka Hintsa,  
Sisu sika Rili

Simhlope kurwelwa;

Lent’ ukubaleka  
Kukufa, kusinda.

Inkosi ngu Ludziya—  
Siyamazi sonke ;

Iroti ngu Masumpa—  
Siyamazi sonke.

Ingonyama ngu Rotole—  
Siyamazi sonke;

U-Tsekelo zi ndaule—

St. John’s Mission, Umtata.

Siyamazi sonke.  
Vukani Zimbila  
Zentab’e Bosiko :  
Ileny’ ezulwini  
Inyok’ enamabele  
Emunyis’ ama Mfengu,  
Kant’ izakuwadla.

Inamb’ esinqindi,  
Eshunquk’ umsila,  
Wasal’ e Sandlwana,  
Yaqonda lomini  
Ubugagu obu  
Bummandi burara,  
Njenge tolofiya,  
Ixing’ e Lawini :  
Seli tsal’ amehlo  
Kant’ iqalwe lilo.

Yaginy’ oka Mpande  
Ozito zigoso;

Yamkup’ esahleli:  
Ifun’ isishuba,  
Sika Mkatshane

Nesika Mshweshwe;

Mshweshw’ onobutongo  
Pezul’ entabeni.

Hadi Waseluhlangeni.

UKUTENGISWA KWAWO.

U Hon. J. X. Merriman, Umpatiswa Mihlaba wazisa ukuba umhlaba wase Batenjini woma entengweni ngo April lo ekufeni kwake, (umhla awukaxelwa). Apo yoba kona into leyo kuse Xalanga pambi kwe Oflsi.

Otobana kona ke amadoda, yotike eyanyel’amanye, ngokuti ibeke ngapaya kwawo inani elinqondekayo, iselibizwa ngokuba yengu notenga kususela kwakulomhla; kodwa yoti indoda leyo kufuneke ukuba ike ingco ntwana kwalomhla, isenzelelelake okweminyaka emibini elandelayo; yogaleleka intwana eyobonwa yindoda eyoba ngummiswa wakwa Rulumente ukuba yanele. Kananjalo eyokucandwa komhlaba kofuneka indoda iyi rolile kunye neyokuba namhla ifumene isiqiniselo sokuba ngu Notenga kwangalomini. Amadoda ke azimisele ukuba ake aye kulunguza makabe elungiselela ngakwindawo yemali, ukuze aye selelungele ukuyigalela. Ngazwinye umhlaba lowo wotengiswa njengo wakwa Ngqika.

Kotike kote wagalela kwa oko. nokuba kukowedinga kunikwe isiqiniselo sokuba ngonegunya lokuba ngu Notenga womhlaba otile, ayakuti imali ayirole yonke kunye, nokuba uya kuyirola ngokuyirola.

Kananjalo zoti izahlukano zemihlaba nendleko zokucanda ibe zinto ezolandezwa kwa Rulumente ezo.

U-RULUMENTE NAMA BULU.

U Rulumente uyafuna kanye ukunga imiteto yaseba Tenjini inganyanzeleka nokuba kutenina. Ukuqukana kwemikosi kona kutet’into, U Col. Bayly uyakuhlangana no Hemming e Xalanga ngom-Vulo. Liti ipepa lakomkulu, wonke umntu okulomhlaba ongenasiqiniselo, nokuba usedlelwenina lalomhlaba wonikwa imini yonke yokuba afuduke, kuti ukuba kuse eseko ngokucasana nalomyalelo, adliwe ikulu leponti (£100), kuti kungenjalo afakwe unyaka entangeni.

UMHLATI WABA-XELENGI.

I-Transport.

Ukuxoma e Queenstown ngewaka ukuya e—Diamond Fields, 7s.; Bloemfontein, 5s.; Ficksburg, 5s.; Edenburg, 5s. 6d.; Bethany, 5s. 6d.; Aliwal North, 2s. 3d.; Dordrecht, Is. 6d.; Burghersdorp, 2s. 3d.; Barkly East, 3s. 6d. Lamaxabiso ngawokupela kwo March.

Ezase Markeni.

E-Cradock.—Ibotolo, ngeponti, 2s. to 2s. 6d.; Iralasi ngeponti ezi 500, 12s. to 12s. 3d.; i Bran, ngenxowa 6s. to 9s. 9d.; Umququ nge- nxowa, ezi zoboya, 4s. to 6s.; Amaqanda alishumi elinambini, 2s. to 2s. 2d.; Iflara yenkuni, 20s. to 50s.; Inkuku inye, 2s. to 2s. 6d.; Uranisi emnye, 5s. to 5s. 3d.; Amazimba, ungawatya wona ngawako.; Inxowa yombona, 18s. to 25s.; Eyomgubo, 35s. to 40s.; Eyetapile, ngekulu, 9s. to 16s. ; Eyenqolowa, 29s. to 30s.

E-Qonce.—Inxowa ye Bran, 3s.; Iflara yenkuni, 10s. to 36s. ; Amaqanda alishumi elinambini, Is. 9d. to 2s.; Inkuku inye, 2s. 1d.; Ibotolo ngeponti, 2s. to 3s. 2d.; Inxowa yombona 3s. 9d. to 8s. 7d.; Eyembotyi, 18s.

E-Bayi.—Imbotyi ngekulu le ponti, 20s. to 38s.; Ibran, 10s. to 12s.; Inkuku inye, Is. 9d. to 4s.; Ibotolo ngeponti, 2s. to 3s. 4d.; Ihabile ngekulu le ponti, 3s. to 8s.; Iflara yenkuni, 25s. to 70s.; Uranisi em- nye, 3s. 3d.; to 6s.; Inxowa yomgubo, 14s. 6d.; luba lebulu ngepo- nti, 8Jd. to Is.; Imfele zebokwe, lulunye, 2s. to 3s. 6d.; Ezegusha lulunye, 2s. 6d. ; Ikwakwini, inye, 6s. to 15s. ; Amazimba ngekulu, 15s. to 20s.

E-Rafu.—Inxowa ye ralasi, 16s. to 17s.; Imfele zebokwe, lulunye, Is. to 3s. 6d. ; Ibotolo nge ponti, 2s. to 2s. 4d.; Umququ, ngekulu 4s. to 5s. ; Iflara yenkuni, 10s. to 50s.; Inkuku inye, Is. 6d. to 2s.; Itapile ngekulu, 10s. to 18s.; Uboya obungahlanjwanga nge ponti. 4Jd. to 5f.

E-Rini.—Ihabile ngekulu leponti, 3s.; Inxowa yombona, 23s. 9d, to 24s.; Itapile ngekulu, 15s. to 17s.; Iflara yenkuni, 18s. to 26s.

Umgcobo Wonyaka e Rini:—Intsapo yabantsundu yesikula se-Cawa sase Rini ibe nesidlo sayo sonyaka, abati yi *Anivesali,* ngo March 25. Intshumayelo ezayamene nomgcobo lowo zashunyayelwa ngu Rev. Boyce Mama, wase Mtati, emini, no Rev. P. J. Mzimba ngokuhlwa. Kwesama-Lawu ibe ngu Rev. W. C. Holden, no Rev. S. Helm. Ukumka komhla kubeko intlanganiso yokuvavanya intsapo emfundweni yayo, ate wenza inteto kuyo u Rev. John Walton, M.A.

Izulu.—E Qonce ngolwe 12 March, bekuko indudumo enkulu. Kute e Balakisini kwabetwa enye indlu ngumbane ebino Major Bailie; noko akwenzakalanga mntu. Kwa- ngezi ndudumo zidlulileyo kute esi Nqenqeni kwabetwa indlu ka Dr. Palmer ngumbane. Ute umbane ukungena kwawo wehla ngomboko, (chimney) watsho yatsha kwaoko lentwana yeplanka iba pezu kweziko, kwanezinye intwana ntwana, waza ke wapuma nge fenstile. Akubangako ngozi noko.